
RAPORT DE SPECIALITATE
Privind  închirierea imobilului situat în Timişoara,  Bv. Revoluţiei 1989 nr. 12 în care funcţionează Clinica de Cardiologie – ASCAR  din cadrul Spitalului  Clinic Municipal de Urgenţă  Timişoara.

     Având în vedere Expunerea de motive a Primarului Municipiului Timişoara şi Proiectul de hotărâre privind închirierea imobilului, situat în Timişoara, Bv. Revoluţiei 1989 nr. 12 în care funcţionează Clinica de Cardiologie – ASCAR  din cadrul Spitalului  Clinic Municipal de Urgenţă   Timişoara.
     Facem următoarele precizări:
    Imobilul  situat în Bv. Revoluţiei nr.12, înscris în CF nr. 415747 Timişoara, cu nr. cad 415747, compus din clădire  cu D+P+2E,  cu suprafaţa  construită  la sol de 317 mp, clădire  cu D+P cu suprafaţa construită la sol de 85 mp şi teren  construit şi neconstruit  în suprafaţă de 445 mp a fost retrocedat în baza Legii nr.10/2001.
    Conform prevederilor art.16 alin.2 din Legea nr. 10/2001, dl. Freund Peter George Oliver, d-na Freund Pauline Ingrid şi d-na Freund Caroline Louise, în calitate de proprietarii, au menţinut afectaţiunea  imobilului pe o perioadă de 5 ani de la data retrocedări, cu o chirie de de 7103/lei/lună, stabilită conform tarifelor prevăzute de HG. nr. 1886/2006 pentru stabilirea cuantumului chiriilor aferente imobilelor restituite, modificată  şi completată cu HG  nr. 343/11.04.2007. Perioada  de menţinere  afectaţiuni  imobilului a expirat  la data de 01.12.2014.

     Întrucât în anul 2014 nu s-a dispus de un alt spaţiu pentru  mutarea Clinici de Cardiologie – ASCAR, fapt pentru care Comisia de Negociere cu Terţii a Consiliului Local  a negociat cu  proprietarii, închirierea imobilului cu o chirie de  21.000 lei/lună pe o perioadă de 1 an, cu posibilitatea  prelungiri. Închirierea imobilului  a fost  aprobată prin HCL nr.547/11.11.2014.

     Locaţiunea  a fost prelungită  pe câte un an  cu aceiaşi chirie, prin HCL nr. 118/18.10.2016 , HCL nr. 429/21.11.2017,  până la  data de 30.11.2018.
    Spitalul Clinic Municipal de Urgenţă Timişoara, prin adresa nr. E-3108 din 25.10.2018, înregistrată la Primăria Municipiului Timişoara sub  nr. SC2018-025244 din 29.10.2018, a transmis  oferta  dl. Titu Ţirnea  în calitate de reprezentant al proprietarilor, prin care şi-a  exprimt acordul de  a încheia un nou contract de închiriere pe o perioadă de  un an, la preţul de de 22.000,00 lei/lună şi a solicitat sprijinul  pentru încheierea unui nou contract de închiriere. 

  Solicitarea Spitalului Clinic Municipal de Urgenţă Timişoara a transmisă la Comisia de Negociere cu Terţii a Consiliului Local. Conform Procesului verbal nr. 7/22.11.2018, Comisia  de Negociere cu Terţii a Consiliului Local  a purtat discuţi cu reprezentantul proprietarilor şi de comun acord s-a hotărât închirierea imobilului din  Bv. Revoluţiei 1989 nr. 12 în care funcţionează Clinica de Cardiologie – ASCAR , pe o perioadă de un an  la preţul de 22.000 lei/lună, cu posibilitatea de  prelungire dacă  nici una din părţi  nu va solicita rezilierea contractului cu cel puţin 3 luni înainte de expirarea acestuia.
     Conform prevederilor art.199,alin.1 din Legea nr. 95/2006 privind reforma în domeniul sănătăţii, republicată, autorităţile publice locale pot participa la finanţarea unor cheltuieli de administrare şi 

funcţionare, respectiv cheltuieli de personal, stabilite în condiţiile legii, bunuri şi servicii, investiţii, reparaţii capitale, consolidare, extindere şi modernizare, dotări cu echipamente medicale ale unităţilor sanitare cu paturi transferate, în limita creditelor bugetare aprobate cu această destinaţie în bugetele locale. 

.  Chiria se asigură din. cap. 66.02 Sănătate alin. 51.01.46- transferuri de la bugetele locale către instituţii publice şi activităţii finanţate integral sau parţial din venituri proprii pentru finanţarea sănătăţii şi va fi achitată  prin Spitalul Clinic Municipal de Urgenţă Timişoara.
    Având în vedere prevederile legale expuse în prezentul raport şi a faptului că  municipalitatea şi Spitalul Clinic Municipal de Urgenţă Timişoara nu dispun de spaţiu suplimentar în care pot fi translocate secţiile Clinici de Cardiologie ASCAR;

    - considerăm că proiectul de hotărâre privind închirierea imobilului situat în Timişoara, Bv. Revoluţiei 1989 nr. 12 în care funcţionează Clinica de Cardiologie – ASCAR  din cadrul Spitalului  Clinic Municipal de Urgenţă Timişoara, îndeplineşte condiţiile pentru a fi supus dezbaterii  Consiliului Local al Municipiului Timişoara.                                                                                                                          
                  PT. ŞEF SERVICIU, 



                        CONSILIER,

                    Anca Lăudatu                                                                           Ciucur Ioana

